NaiveNeuron/SloPal huggingface dataset:
Laurenčík, Milan, podpredseda NR SR (2021-05-28):
Pani poslankyňa, musím vás prerušiť, nemáme tu ani spravodajcu ani navrhovateľa. (Reakcia z pléna.) Á, pán navrhovateľ je tu, ale pán spravodajca... Keby ste počkali, kým príde.
P. Hrušovský, podpredseda NR SR: (2001-12-13):
J. Klemens, poslanec: Ďakujem pekne, pán minister, za odpoveď. Mal by som jednu doplňujúcu otázku, či je naše poľnohospodárstvo v súčasnosti konkurencieschopné krajinám Európskej únie. Ak nie, čo mu chýba, aby bolo. Ďakujem pekne.
Laurenčík, Milan, podpredseda NR SR (2021-06-22):
Áno, a teraz hovoríte o nejakom odôvodnení...
Sulík, Richard, predseda NR SR (2011-09-14):
Ďakujeme. Ďalší písomne prihlásený rečník je pani poslankyňa Kiššová, avšak pred ňou požiadal o slovo pán minister Uhliarik a po ňom spravodajca pán poslanec Matej.
Hambálek, Augustín, poslanec NR SR (2017-09-14):
Pán predsedajúci, hlasovali sme o všetkých pozmeňujúcich a doplňujúcich návrhoch. Dávam preto návrh, aby sme pristúpili k tretiemu čítaniu ihneď. Prosím, dajte hlasovať o tomto návrhu.
Pellegrini, Peter, predseda NR SR (2023-12-12):
Aj vy. S reakciou na faktické pani poslankyňa Petrík.
Dostál, Ondrej, poslanec NR SR (2023-11-22):
Ďakujem kolegom za reakcie. Škoda, že tu už nie je pán podpredseda Danko, ktorý namietal ten postup. Ja by som prečítal zo zákona o rokovacom poriadku § 74 ods. 1. Ak sa Národná rada rozhodla prerokovať návrh zákona v druhom čítaní, rozhodne aj o návrhu predsedu Národnej rady na pridelenie návrhu zákona výborom a na určenie gestorského výboru. Návrh zákona sa pridelí vždy ústavnoprávnemu výboru. O pozmeňujúcich a doplňujúcich návrhov k návrhu na pridelenie návrhu zákona výborom rozhoduje Národná rada bez rozpravy. Neuplatňuje sa lehota podľa § 74 ods. 2, teda že to musí byť najmenej 30 dní na prerokovanie, prerokovanie vo výboroch, keďže sme v skrátenom legislatívnom konaní, ale súčasťou toho rozhodnutia je nielen to, že sa určia výbory, v ktorých sa má zákon prerokovať, a gestorský výbor, ale aj to, že sa určí lehota na prerokovanie. Tak to je v každom rozhodnutí. A zo znenia § 74 ods. 1 vyplýva, že poslanci môžu dávať pozmeňujúce a doplňujúce návrhy, ktoré sa môžu týkať napríklad toho, že chcú, aby bol pridelený ešte nejakému výboru a prerokovaný aj v tom výbore, môžu chcieť, aby sa zmenil gestorský výbor, aby teda nebol výbor pre zdravotníctvo, ale výbor pre financie, mohol dať niekto taký návrh, a rovnako môže dať návrh, aby sa zmenila lehota na prerokovanie. To som ja urobil, o tom by sa malo hlasovať. A samozrejme, že § 74 sa nachádza v časti zákona o rokovacom poriadku, ktorý sa týka prvého čítania, lebo v prvom čítaní sa rozhoduje o pridelení výborom a lehotách na prerokovanie. Ešte raz, nie je to pozmeňujúci návrh k textu zákona, ale k návrhu na pridelenie návrhu zákona výborom.
Glváč, Martin, podpredseda NR SR (2016-10-27):
Pán poslanec Baránik.
Kmec, Stanislav, poslanec NR SR (2017-09-06):
Pán predsedajúci, keďže sme odhlasovali pozmeňujúci a doplňujúci návrh vyplývajúci z rozpravy, dajte, prosím, hlasovať o tom, že prerokujeme návrh zákona v treťom čítaní ihneď.
P. Minárik, poslanec: (2009-10-27):
Dámy a páni, všetko, čo som povedal o diskusii v tomto parlamente, platí, pretože jediný kto dokázal vecne k tomuto problému diskutovať, bol František Mikloško. A to je ten, teda ktorý vám do toho sype ten piesok. Dámy a páni, máme jedinú možnosť my ako politici vyjadriť sa k dejinám. A to je práve tento zákon. Preto som ja v predchádzajúcich vystúpeniach k tomuto návrhu hovoril, že je smiešne, že ho zaraďujeme do oblasti pracovného práva. To nie je zákon pracovného práva, aj keď, samozrejme, tá jedna časť o štátnych sviatkoch hovorí aj o dňoch pracovného pokoja. Tento zákon má úplne iný charakter. Má charakter nášho vnímania histórie a štátnosti. A je to jediná stopa, ako ju chápeme v našej legislatíve. Preto by mali byť pamätné dni akýmsi itinerárom, podľa ktorého aj tie učiteľky, ktoré prejdú nevšímavo okolo Hviezdoslava a vedú deti k Čumilovi, ale aj každý človek, ktorý má niečo povedať priateľom z cudziny, svojim deťom, mal by ísť po míľnikoch, ktoré sú v tomto zákone. Je to itinerár, ktorý ale vedie z Bratislavy do Košíc asi takto: Prídete na diaľnicu D1 a potom ste zrazu za Rožňavou. Dámy a páni, takto sa nedá cestovať. Tá cesta má svoje body. A tá cesta nemá iba bod Svätopluk – Štúr. Ale v tom tisícročí má naša krajina svoje dejiny. A bolo by nedobré, ak by sme si pripustili, že v tých tisíc rokoch táto krajina nemá aspoň niekoľko svetlých bodov. Prečo to odmietame? Ani nemyslím, že je to preto, lebo to predkladá opozičný poslanec. To je jednoducho preto, lebo chceme sa na naše dejiny dívať veľmi úzko, veľmi slovensky. A to je veľmi úzkoprsé.
T. Cabaj, podpredseda NR SR: (2009-12-03):
Takže, pán podpredseda, porozumeli ste otázke? Nech sa páči, môžete odpovedať.
Bugár, Béla, podpredseda NR SR (2017-05-18):
Prerušujem rokovanie o tomto bode programu. Teraz budeme pokračovať Správou o stave vysielania v Slovenskej republike a o činnosti Rady pre vysielanie a retransmisiu za rok 2016 (tlač 491). Prosím teraz predsedníčku Rady pre vysielanie a retransmisiu Martu Danielovú, aby správu uviedla. Nech sa páči.
Hlina, Alojz, poslanec NR SR (2013-10-16):
No skúsim ho naformulovať. My sme si už zvykli, že tu sú ľudia, ktorí urážajú druhých, ale, prosím vás, to, že tu niekto uráža celé národy a celé krajiny, to sú obrovské národohospodárske škody. Prosím vás, to naozaj zvážme, tým už sme prešli akýkoľvek Rubikon. Pokiaľ tu Martvoň uráža celú českú krajinu, celú Českú republiku, tak týmto výrokom poškodil naše národné hospodárstvo desiatkami miliónov eur. To nemôžeme prejsť len takýmto tichým mlčaním. Tu by sme sa mali k tomu jednoznačne vyjadriť, že odsudzujeme takéto hlúpe, absolútne hlúpe a nemiestne vyjadrenia.
Hrušovský, Pavol, predseda NR SR (2011-12-01):
Pán predseda. (Pozn. red.: správne má byť „podpredseda“.)
Bugár, Béla, podpredseda NR SR (2010-11-04):
Ďakujem. Dávam slovo teraz predsedovi výboru pre financie, rozpočet a menu poslancovi Jozefovi Kollárovi, ktorého nejako tu nevidím. No viete, pred chvíľou tu bol, to ma nezaujíma, ale už ide. Nech sa páči, pán predseda výboru, môžete informovať Národnú radu o výsledku prerokovania tohto návrhu vo výbore, nech sa páči.
Cmorej, Peter, poslanec NR SR (2020-11-26):
Ďakujem za slovo. Vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní zákona o príplatku k dôchodku politickým väzňom v znení neskorších predpisov (tlač 291). Národná rada sa uznesením č. 379 pridelila predmetný návrh zákona na prerokovanie ústavnoprávnemu výboru, výboru pre financie a rozpočet, výboru pre obranu a bezpečnosť a výboru pre ľudské práva a národnostné menšiny a výboru pre sociálne veci. Určila zároveň výbor pre sociálne veci ako gestorský výbor a lehoty na prerokovanie zákona v druhom čítaní vo výboroch. Predmetný návrh zákona prerokovali a odporučili Národnej rade všetky určené výbory okrem výboru pre ľudské práva a národnostné menšiny, ktorý o návrhu nerokoval, pretože nebol uznášaniaschopný. Z uznesení výborov Národnej rady vyplýva 11 pozmeňujúcich návrhov. Gestorský výbor odporúča hlasovať o návrhoch uvedených v IV. časti tejto spoločnej správy nasledovne: spoločne o bodoch 1, 3 až 11 s návrhom schváliť a osobitne o bode 2 s návrhom neschváliť. Gestorský výbor odporúča návrh zákona schváliť v znení schválených pozmeňujúcich a doplňujúcich návrhov. Spoločná správa výborov o prerokovaní návrhu zákona bola schválená uznesením č. 79. Týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Richter, Ján, minister práce, sociálnych vecí a rodiny SR (2014-09-10):
Len k vecným pripomienkam, ktoré tu zazneli v tom vystúpení, pretože kompletne zhrniem v záverečnom slove. Pán poslanec, problémy s exekúciami smerom k dôchodcom pretrvávajú roky. Bola to vláda Roberta Fica a minister Richter, ktorí túto problematiku na základe odporúčania generálneho riaditeľa Sociálnej poisťovne riešili. Áno, dnes majú stopercentnú garanciu do výšky životného minima. Druhá vec, vianočný príspevok nepodlieha exekúcii. Nemusíte dávať žiadne návrhy a pripomienky, to je ošetrené. Ďakujem. (Potlesk.)
Bugár, Béla, podpredseda NR SR (2018-10-23):
Pán poslanec Grendel.
Lipšic, Daniel, poslanec NR SR (2015-10-02):
Zdržať sa hlasovania.
J. Richter, poslanec: (2008-07-02):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov spoločnú správu Výborov Národnej rady Slovenskej republiky. Národná rada Slovenskej republiky uznesením č. 821 zo 14. mája 2008 pridelila vládny návrh zákona o cestnej premávke a o zmene a doplnení niektorých zákonov na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre hospodársku politiku, výboru pre pôdohospodárstvo, životné prostredie a ochranu prírody, výboru pre verejnú správu a regionálny rozvoj, výboru pre zdravotníctvo, výboru pre ľudské práva, národnosti a postavenie žien a Výboru Národnej rady Slovenskej republiky pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený neoznámili v určenej lehote gestorskému výboru žiadne stanovisko k predmetnému návrhu zákona v zmysle zákona o rokovacom poriadku Národnej rady Slovenskej republiky. Výbor Národnej rady Slovenskej republiky pre zdravotníctvo neprijal uznesenie, lebo podľa § 52 ods. 3 a 4 zákona Národnej rady o rokovacom poriadku v znení neskorších predpisov nevyslovila s ním súhlas nadpolovičná väčšina prítomných členov výboru. Z celkového počtu 13 bolo prítomných na zasadnutí 11 poslancov, z nich hlasovali 5 poslanci za, 6 poslanci sa hlasovania zdržali. Ostatné výbory Národnej rady Slovenskej republiky, ktoré rokovali o uvedenom vládnom návrhu zákona súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami, ktoré máte uvedené v spoločnej správe pod bodmi 1 až 60. Gestorský výbor odporúča o pozmeňujúcich a doplňujúcich návrhoch hlasovať tak, ako je uvedené v spoločnej správe, to znamená, že okrem bodov  1, 10, 12, 14, 19, 33, 36, 38, 43, 44, 45 za tieto hlasovať tak, že gestorský výbor odporúča neschváliť. Za všetky ostatné body odporúča schváliť. Gestorský výbor na základe stanovísk výborov k vládnemu návrhu zákona o cestnej premávke a o zmene a doplnení niektorých zákonov pod tlačou 608 vyjadrených v ich uzneseniach uvedených v bode III spoločnej správy a v stanoviskách poslancov vyjadrených v rozprave k predmetnému návrhu zákona podľa § 79 ods. 4 a § 83 zákona Národnej rady Slovenskej republiky o rokovacom poriadku odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady Slovenskej republiky k vládnemu návrhu zákona o cestnej premávke a o zmene a doplnení niektorých zákonov bola schválená uznesením Výboru Národnej rady Slovenskej republiky pre obranu a bezpečnosť pod č. 161 na svojej 39. schôdzi. Prosím, pán podpredseda Národnej rady, aby ste otvorili rozpravu k tomuto návrhu.
P. Hrušovský, predseda NR SR: (2005-12-13):
(Hlasovanie.) 141 prítomných, 31 za, 17 proti, 92 sa zdržalo, 1 nehlasoval. Tento bod zo spoločnej správy sme neschválili. Prosím ďalší návrh.
Tóth, Tibor, poslanec NR SR (2011-11-30):
Vážený pán predseda, v rozprave vystúpili poslanci Pellegrini a Jahnátek, ktorí podali pozmeňujúce návrhy. Keďže pozmeňujúce návrhy boli podané dnes, dajte hlasovať najprv o skrátení lehoty podľa § 83 ods. 4 rokovacieho poriadku.
B. Bugár, podpredseda NR SR: (2005-11-08):
Otváram rozpravu a pýtam sa, či sa hlási niekto ústne do rozpravy, nakoľko nemám písomné prihlášky do rozpravy. Konštatujem, že nie je to tak. Končím možnosť prihlásiť sa do rozpravy. Vyhlasujem rozpravu za skončenú. A zároveň prerušujem rokovanie o tomto bode programu. Nasleduje druhé čítanie o návrhu poslanca Národnej rady Slovenskej republiky Roberta Kaliňáka na vydanie zákona o odškodnení obetí okupácie Československa vojskami Zväzu sovietskych socialistických republík, Nemeckej demokratickej republiky, Poľskej ľudovej republiky, Maďarskej ľudovej republiky a Bulharskej ľudovej republiky (tlač 1260). Dávam slovo poslancovi Kaliňákovi, aby návrh zákona uviedol. Nech sa páči.
Danko, Andrej, predseda NR SR (2019-05-14):
Ďakujem. Otváram všeobecnú rozpravu. Do rozpravy som nedostal žiadnu prihlášku. Pýtam sa, či sa chce prihlásiť niekto ústne. Nie. Vyhlasujem rozpravu za skončenú. Chce k rozprave zaujať stanovisko navrhovateľka? Chce sa vyjadriť spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu poslancov Kiššovej, Jurzyca, Galka, Rajtára na vydanie zákona, ktorým sa mení a dopĺňa zákon č. 311/2001 Zákonník práce v znení neskorších predpisov. Návrh zákona má tlač 1419. Návrh na jeho pridelenie na prerokovanie výborom je v rozhodnutí č. 1531. Dávam slovo spravodajkyni, dávam slovo poslankyni Kiššovej, aby návrh uviedla. (Rokovanie o návrhu poslancov Národnej rady Slovenskej republiky Jany Kiššovej, Eugena Jurzycu, Ľubomíra Galka a Jozefa Rajtára na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1419.)
Bugár, Béla, podpredseda NR SR (2017-03-22):
Ďakujem. Teraz dávam slovo spravodajcovi, ktorého určil navrhnutý gestorský výbor, pánovi poslancovi Gálovi.
Žiga, Peter, podpredseda NR SR (2023-12-19):
Pán poslanec Malatinec, choďte telefonovať vonku! Môžte pokračovať.
F. Mikloško, poslanec: (2006-10-18):
Ale tu ide aj o vážnejšie veci. Poviem príklad. Nadácia SPP dávala za posledné 4 roky ročne 100 mil. korún ministerstvu kultúry na obnovu pamiatok na projekt Obnovme si svoj dom. Samozrejme, že keď toto bude zrušené, to nepôjde, do peňazí nepôjdu a namiesto 200 mil. korún, ktoré išlo takto 100 mil. z rozpočtu a 100 mil. z Nadácie SPP, dokonca vláda tento rok nedáva ani 100 mil., ale dáva 80 mil.  Čiže z 200 mil. projektu obnovy pamiatok na celom Slovensku zostane tento rok 80 mil., a to sú už veci, ktoré sa týkajú celej spoločnosti, a to by si mala vláda uvedomiť. Nechcem ísť do ideologizácie tohto problému, ale fakt je ten, že za komunizmu alebo za socializmu pred rokom 1989 boli zabezpečené niektoré základné sociálne potreby a na úkor budúcnosti, na úkor ekológie, na úkor obnovy technológií, na úkor obnovy pamiatok a pod., to sme zbadali v roku 1989, na úkor všetkého to bolo. A bol by som nerád, my budeme podporovať všetky sociálne zákony, ktoré táto vláda navrhne, ale ak to bude na úkor duchovnej nadstavby, na úkor obnovy pamiatok a pod., tak tam budeme protestovať, to nejde proste, ten život treba brať, by som povedal, sumárne, nielen zobrať jednu oblasť.
Demian, Jaroslav, poslanec NR SR (2015-11-10):
Ďakujem za slovo. Vážený pán predseda, vážené panie poslankyne, vážení poslanci, vážený pán podpredseda vlády a minister financií, dovoľte mi ako určenému spravodajcovi výboru predniesť spoločnú správu výborov Národnej rady Slovenskej republiky o prerokovaní vládneho návrhu zákona o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov (tlač 1735). Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu o prerokovaní vyššie uvedeného vládneho návrhu zákona: Národná rada svojím uznesením č. 1910 z 22. septembra 2015 pridelila vládny návrh zákona na prerokovanie výborom, ústavnoprávnemu výboru a výboru pre financie a rozpočet. Súčasne určila za gestorský výbor výbor pre financie a rozpočet. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet uznesením č. 512 zo dňa 3. novembra 2015 a ústavnoprávny výbor svojím uznesením č. 725 zo dňa 4. novembra 2015. Z uznesení výborov uvedených v bode III tejto spoločnej správy vyplývajú pozmeňujúce a doplňujúce návrhy, ktoré sú uvedené v bode IV tejto spoločnej správy. Gestorský výbor odporúča hlasovať o uvedených pozmeňujúcich a doplňujúcich návrhoch nasledovne: a) spoločne o bodoch 3 až 5, pardon, spoločne o bodoch 1 až 3, 5 až 17 s návrhom schváliť, o bode 4 s návrhom neschváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 528 zo 6. novembra 2015. Týmto uznesením výbor poveril spoločného spravodajcu Jaroslava Demiana, aby na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Vážený pán predsedajúci, skončil som, prosím vás, otvorte rozpravu.
Schlosár, Rastislav, poslanec NR SR (2018-03-14):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona v druhom čítaní do 9. mája 2018. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru, vrátane jeho určenia ako gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Košútová, Magda, poslankyňa NR SR (2015-11-12):
Ďakujem pekne za slovo, pán predseda. V rozprave k tomuto návrhu zákona nevystúpil žiaden poslanec, navrhujem preto, aby sme pristúpili k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 10 a 12 až 27 s odporúčaním schváliť.
Sulík, Richard, predseda NR SR (2011-02-11):
Ďakujem. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Dvaja rečníci. Uzatváram možnosť sa prihlásiť do rozpravy. Slovo má pán poslanec Paška.
P. Paška, predseda NR SR: (2009-10-21):
Boli ste, pán poslanec, jediný prihlásený do rozpravy, končím rozpravu. Pán podpredseda vlády, nech sa páči, reagujte.
Pellegrini, Peter, predseda NR SR (2015-07-02):
Vážené panie poslankyne, vážení páni poslanci, budeme pokračovať v poobedňajšom rokovaní. Ešte predtým mi dovoľte na balkóne privítať návštevníkov z Levického okresu. Vitajte u nás v parlamente! (Potlesk.) V súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili včera do 12.00 hodiny 9 otázok na predsedu vlády a na členov vlády 29 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa nebude odpovedať. Poprosím teraz pána predsedu vlády Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán predseda, máte slovo.
Ďuriš Nicholsonová, Lucia, podpredsedníčka NR SR (2017-03-29):
Ďakujem. Končím všeobecnú rozpravu. Pýtam sa, v rámci záverečného slova, pán navrhovateľ, ešte niečo dodať? Nie, nie je tomu tak. Pán spravodajca? Nie, nie je tomu tak. Prerušujem rokovanie o tomto bode programu. A nasledovať by malo opäť prvé čítanie o mojom návrhu zákona. Chcem vás tiež veľmi pekne poprosiť, kolegyne, kolegovia, že by sme to posunuli na záver všeobecným súhlasom. Je všeobecný súhlas? (Súhlasná reakcia z pléna.) Ďakujem vám veľmi pekne za ústretovosť. Teraz budeme pokračovať prvým čítaním o návrhu poslancov Ondreja Dostála, Jany Kiššovej, Petra Osuského, Jozefa Rajtára a Renáty Kaščákovej na vydanie zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov. Návrh zákona má parlamentnú tlač 469. Návrh na jeho pridelenie na prerokovanie výborom je v rozhodnutí pod číslom 481. Poprosím pán poslanca Ondreja Dostála, aby za skupinu poslancov tento návrh zákona uviedol. (Rokovanie o návrhu poslancov Národnej rady Slovenskej republiky Ondreja Dostála, Jany Kiššovej, Petra Osuského, Jozefa Rajtára a Renáty Kaščákovej na vydanie zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov , tlač 469.)
Laššáková, Jana, podpredsedníčka NR SR (2014-11-26):
Na vystúpenie pána poslanca s faktickou poznámkou pán poslanec Mihál. Končím možnosť prihlásiť sa s faktickými poznámkami. Nech sa páči, pán poslanec.
Taraba, Tomáš, poslanec NR SR (2022-06-28):
Ďakujem, pán predseda, ja by som požiadal o presunutie zákona o štátnych symboloch na septembrovú schôdzu, ak sa dá.
Vlčan, Samuel, minister pôdohospodárstva a rozvoja vidieka SR (2022-05-04):
Ďakujem za slovo, pán predsedajúci. Vážené panie poslankyne, páni poslanci, cieľom návrhu zákona je implementácia nariadenia Európskeho parlamentu a Rady (EÚ) 2019/1009, ktorým sa stanovujú pravidlá sprísňovania európskych produktov na hnojenie na trhu. Implementácia sa vykonáva nariadením doterajšieho produktu, nahradením doterajšieho produktu na hnojenie ako „hnojivo EES“ a produktom na hnojenie, ktorým je EÚ produkt na hnojenie, vrátane prechodného ustanovenia k používaniu doterajšieho produktu a úpravou ukladania sankcií za porušenie pravidiel podľa tohto nariadenia Európskej únie. Navrhovanými úpravami vo vzťahu k produktom na hnojenie a výživu rastlín, ktoré obsahujú čistiarenské kaly a ich producentom, sa sleduje zabezpečenie záujmu na ochranu zdravia ľudí, zvierat a životného prostredia pri využívaní tohto alternatívneho zdroja živín. Pre týchto producentov sa zavádza povinnosť každoročne, každoročného hlásenia údajov o ich vyprodukovanom množstve a zložení Ústrednému kontrolnému a skúšobnému ústavu poľnohospodárskemu v Bratislave. Cieľom tejto úpravy je cez monitoring pohybu čistiarenských kalov z rôznych produktov z domácej produkcie alebo dovozu umožniť lepšiu dosledovateľnosť zdroja znečistenia poľnohospodárskej pôdy, vody alebo prípadnej nelegálnej likvidácie čistiarenských kalov. Z dôvodu klimatickej zmeny sa navrhuje predĺženie začiatku obdobia pre možnosť udelenia výnimky zo zákazu obdobia pre aplikáciu dusíkatých hnojív v zraniteľných oblastiach zo 14 na 28 dní, pre aplikáciu ustanovenej skupiny dusíkatých hnojív v prípade vhodných poveternostných podmienok na ornej pôde so svahovitosťou do 5 % v nízkom alebo strednom stupni obmedzenia. Tým sa umožní predĺžiť dobu pre jesenné poľnohospodárske práce. Ďalšie navrhované úpravy vychádzajú z potrieb aplikačnej praxe. Návrh zákona bude mať potencionálny pozitívny vplyv na rozpočet verejnej správy zavedením pokuty za nesplnenie administratívnej pokuty hlásenia producenta sekundárnych zdrojov živín alebo kompostu obsahujúcich čistiarenský kal. Návrh zákona bude mať pozitívny vplyv na životné prostredie, negatívny a pozitívny vplyv na podnikateľské prostredie, ktoré sú konkretizované v príslušných analýzach vplyvov. Nebude mať sociálne vplyvy, vplyv na informatizáciu spoločnosti, na manželstvo, rodičovstvo a rodinu, ani vplyv na služby verejnej správy pre občana. Tu som si vlastne uvedomil, že možno že na konci aj bude mať vplyv na manželstvo a rodičovstvo, lebo my práve touto úpravou prísnením kontroly používania kalov možno že budeme mať pozitívny vplyv na plodnosť mužov. Lebo vieme, že do pôdy a vôd sa dostávajú práve látky, ktoré sú súčasťou antikoncepcie, ktoré používajú ženy, čo má teda negatívny vplyv na plodnosť mužov. Takže to ma teraz napadlo až keď som si to teraz prečítal. Vážený pán predseda, predsedajúci, vážené panie poslankyne, vážení páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu zákona a jeho posunutie do druhého čítania. Ďakujem za pozornosť.
Pellegrini, Peter, predseda NR SR (2014-12-03):
Ďakujem pekne. Pán poslanec Bobík, vy ste mali stlačené P ako procedurálny návrh, tak poprosím, faktickou sa prihlasuje tlačidlom na faktické, ja potom nemôžem vedieť, aký je váš úmysel, takže poprosím. Teraz vystúpi pán poslanec Lipšic.
Kadúc, Miroslav, poslanec NR SR (2014-11-08):
Ďakujem pekne. Ja si myslím, že je pomerne odvážne hovoriť o tom, že SMER alebo vláda je zločinecká skupina alebo že je to mafia. Ale keď sa pozriem na definičné znaky zločineckej skupiny v Trestnom zákone, či chcete, alebo nechcete, je tam veľmi veľa totožných vecí, veľmi veľa. Argumentovať tým, že či by zaviedla mafia zákaz dodatkov platby v hotovosti, podľa mňa to nie je dobrý argument, alebo je to všetko? Čo keby ste, vy máte možnosť, máte osemdesiattrojku, môžete zaviesť to, čo hovoril kolega Mihál, zákaz účasti dodávateľov s anonymnou vlastníckou štruktúrou alebo v daňových rajoch. To ste neurobili. Kľudne ste mohli za dva a pol roka, toto by sa nebolo stalo. A keď hovoríte o tom, kto je a kto nie je mafia, v Južnej Amerike mafia stavia nemocnice, dotuje zdravotníctvo. Kde má sídlo Medical Group? V Belize. Je to až príliš blízko. A celkom otvorene, ja vás nepoznám, ale musím priznať, že som tendoval k tomu, že ste skôr tá pozitívna stránka SMER-u alebo že mám na vás taký pozitívny pohľad, preto sa vás celkom otvorene pýtam, máte dôveru voči premiérovi o tom, že vládne bez korupcie? Viete, ono z hľadiska ústavy a rokováku vy nepotrebujete formálne dôvody preto, aby ste vyslovili nedôveru, stačí, keď tú dôveru stratíte. Tak sa pýtam, máte ju alebo ju nemáte? A dovolím si ešte pripomenúť, tých faktických bolo pomerne veľa, vy môžete kedykoľvek vystúpiť v pléne s neobmedzeným časom, tak keby ste boli taký dobrý a vysvetlili to.
Kollár, Boris, predseda NR SR (2023-02-02):
S procedurálnym pán poslanec Kremský.
K. Tóthová, poslankyňa: (2005-03-16):
Dovoľte jeden príklad z nášho okolia. Skupina Kunst fu nie je spokojná, že pred naším parlamentom je socha Jána Kulicha, ktorá je vlastne sochou nazvanou Vítanie. A vyslovili názor, že táto socha pred parlamentom by mala byť vymenená. Ich dôvod je, že autor diela je ešte z obdobia spred roku 1989. A na znak svojho nesúhlasu táto skupina postriekala sochu a nastriekala na ňu bielu hviezdu. Vážení, poškodenie, ktoré bolo treba zmyť a upraviť, nemalo veľkú hodnotu, nemohlo tu ísť ani o trestný čin a v podstate aj konanie o priestupku by bolo drahšou aktivitou ako vlastná škoda. A to preto, lebo v súčasnosti celý čin sa posudzuje podľa skutočne spôsobenej škody. Čiže prechádza sa nad tým úsmevom. Predložený legislatívny návrh je formulovaný tak, že už samotné konanie sa považuje za spoločensky neželateľné, nevhodné a teda je to trestný čin. Vážené dámy, vážení páni, podľa informácií, ktoré mám, v jednotlivých výboroch tento legislatívny návrh získal podporu a verím, že získa podporu aj v pléne pri hlasovaní, za čo vám vopred v mene ľudí, ktorí majú radi svoje prostredie, v mene ľudí, ktorí nechcú zamedziť aktivity mladým ľuďom na prejavovanie sa a vyjadrovanie posolstiev, ale chcú jedno, aby všetko malo svoje miesto, aj sloboda prejavu aby sa uskutočňovala vo výtvarnej oblasti na určených miestach a za určených pravidiel. Aby nebolo možné beztrestne postriekať dopravné prostriedky, obydlia a iné hodnoty. Ďakujem za pozornosť.
M. Číž, podpredseda NR SR: (2008-09-04):
S faktickou poznámkou na vystúpenie pána Harabina pán Mikloško, máte slovo.
Šeliga, Juraj, podpredseda NR SR (2021-03-18):
Ďakujem. Pán poslanec, pán poslanec, chcete sa dopýtať? Nie. Dobre, ďakujem. Ďalšia otázka je na pána podpredsedu vlády a ministra hospodárstva pána Sulíka. Pýta sa ho pani poslankyňa Brisudová a pýta sa: „K najmenej rozvinutým regiónom Slovenska patrí okres Poltár. Jediné okresné mesto regiónu nemá investora. Počíta ministerstvo hospodárstva s možnosťou vybudovania štátneho priemyselného parku v meste Poltár? Na základe akých kritérií sa vyberajú priemyselné parky, do ktorých prúdia štátne investície?“ Nech sa páči, pán minister, máte slovo.
M. Sabolová, poslankyňa: (2001-10-17):
M. Andel, podpredseda NR SR: Ďakujem. Vyhlasujem všeobecnú rozpravu o tomto bode za skončenú. Pán navrhovateľ, chcete sa vyjadriť k rozprave? Nech sa páči. S. Bartoš, poslanec: Vážené dámy, vážení páni, dovoľte mi len jednu vetu, a to vzhľadom na to, že pani poslankyňa Sabolová ako spolupredkladateľka vlastne reagovala na podstatné pripomienky. Ja chcem len poprosiť o podporu pri hlasovaní v prvom čítaní a o postúpení do druhého čítania. Chcem vyjadriť presvedčenie, že tak, ako to bolo za celé uplynulé polročné obdobie, i v priebehu druhého čítania sa budeme snažiť vyvinúť takú spoluprácu, aby sme pripravili a predložili čo najkvalitnejšie znenie tejto novely. Ďakujem. M. Andel, podpredseda NR SR: Ďakujem. Pýtam sa, pán spravodajca, chcete sa vyjadriť k rozprave? Nie. Ďakujem. Dámy a páni, prerušujem rokovanie o tomto bode programu a odovzdávam slovo podpredsedovi parlamentu pánovi Hrušovskému.
P. Paška, predseda NR SR: (2008-10-23):
Pán Senko je spravodajcom. Poprosím vás, pán poslanec, aby ste nás informovali.
Kollár, Boris, predseda NR SR (2023-02-27):
Vážené pani poslankyne, vážení páni poslanci, otváram rokovanie 87. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny tridsiatich poslancov Národnej rady. [Body programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky o skrátení volebného obdobia Národnej rady Slovenskej republiky (tlač 1453) a návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky o nesúhlase s odovzdaním bojových lietadiel MiG-29 vo vlastníctve Slovenskej republiky Ukrajine (tlač 1454).] Prosím, aby sme sa prezentovali a zistili, či sme schopní sa uznášať. Prezentovať. (Prezentácia) Prítomných 63 poslancov. Konštatujem, že Národná rada je neuznášaniaschopná. O 30 minút budem zisťovať opäť uznášaniaschopnosť Národnej rady. V prípade, že nebude ani vtedy, bude zajtra o deviatej termín pokračovania. 13.38 h začíname. (Prerušenie rokovania o 13.09 hodine.) (Pokračovanie rokovania o 13.38 hodine.)
Karahuta, Jaroslav, poslanec NR SR (2022-10-21):
Ja iba chcem oznámiť, že hlasovanie bude vo štvrtok o jedenástej hodine.
Pellegrini, Peter, podpredseda NR SR (2020-04-28):
Ďakujem pekne, pán poslanec. Na vaše vystúpenie dve faktické poznámky. Bola tam aj pani kolegyňa, áno, bola. Poslanec Ferenčák a pani poslankyňa Halgašová. Pán poslanec Ferenčák, nech sa páči.
Laššáková, Jana, podpredsedníčka NR SR (2015-09-23):
Prezentujme sa hlasujeme. (Hlasovanie.) Prítomných 132 poslancov, za návrh bolo 118, zdržalo sa 13 poslancov, 1 poslanec nehlasoval. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej budeme hlasovať o bode 72 programu. Je to prvé čítanie o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší (tlač 1717). Prosím spravodajcu z výboru pre pôdohospodárstvo a životné prostredie poslanca Ľuboša Martináka, aby hlasovanie uviedol. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov , tlač 1717.)
M. Číž, podpredseda NR SR: (2007-02-08):
Otváram rozpravu o tomto bode programu. Opäť vás chcem informovať, že som nedostal žiadnu písomnú prihlášku od kancelárie. Pýtam sa preto, či sa niekto chce prihlásiť do rozpravy ústne. Ak nie, uzatváram možnosť podania ústnych prihlášok do rozpravy. Vyhlasujem rozpravu za skončenú. Ďakujem ako navrhovateľovi, tak aj spravodajcovi za aktívnu spoluprácu. Ďalším bodom nášho rokovania je druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov . Tento vládny návrh zákona sme dostali ako tlač 145 a spoločnú správu výborov máme pod č. 145a. Prosím ministra dopravy, pôšt a telekomunikácií Slovenskej republiky pána ministra Ľubomíra Vážneho, aby vládny návrh zákona odôvodnil.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) 142 za. Pardon, prítomných 142, za 142. Uvedený návrh sme schválili. Pán poslanec Viskupič.
Grendel, Gábor, podpredseda NR SR (2023-02-14):
S reakciou na faktické poznámky pán poslanec Svrček.
Bugár, Béla, podpredseda NR SR (2016-10-19):
Na vystúpenie pani poslankyne s faktickými poznámkami traja. Končím možnosť sa prihlásiť. Pán poslanec Baránik.
V. Veteška, podpredseda NR SR: (2004-03-17):
I. Hopta, poslanec: Vážený pán podpredseda, vážení dvaja prítomní ministri, vy sa smejete, ale je nás tu prítomných 15 alebo 16 poslancov Národnej rady a prerokúvame taký významný dokument, ktorý sa týka bezprostredne väčšiny občanov Slovenskej republiky, lebo rieši ekonomicko-sociálnu situáciu. Vážený pán podpredseda (smiech), ja dávam návrh, aby sme dnešné rokovanie ukončili a pokračovali vtedy, keď bude dôstojná atmosféra v tomto parlamente, pretože aj tak dnes nebudeme hlasovať a ja si myslím, že je potrebné, aby tu bola väčšina poslancov. Vyzývam vás, keďže nemôžeme hlasovať, lebo sme tu zo 150 asi 15 alebo 16 (ruch v sále), ja vás vyzývam, aby ste ukončili toto nedôstojné rokovanie tohto najvyššieho zákonodarného zboru Slovenskej republiky.
Hrnčiar, Andrej, doterajší podpredseda NR SR (2020-03-20):
Pani poslankyňa Petra Hajšelová.
Fico, Robert, predseda NR SR (2016-10-27):
Ďakujem pekne. Želám Národnej rade úspešné rokovanie. Ďakujem pekne.
Nicholsonová, Lucia, podpredsedníčka NR SR (2016-06-14):
Pán poslanec Petrák.
Počiatek, Ján, minister dopravy, výstavby a regionálneho rozvoja SR (2013-10-16):
Ďakujem opäť za slovo. Vážená pani predsedajúca, vážené dámy, vážení páni, dovoľte mi, aby som uviedol vládny návrh zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov. Návrh na zmenu a doplnenie zákona si vyžiadala aplikačná prax. Zákon č. 91/2010 Z. z. o podpore cestovného ruchu vytvoril podmienky na rozvoj destinačného manažmentu cestovného ruchu, ktorý na Slovensku výrazne absentoval. S týmto cieľom bolo vytvorených v zmysle citovaného zákona na Slovensku v rokoch 2011 a 2012 celkom 38 organizácií cestovného ruchu, z toho na krajskej úrovni 4 a na oblastnej úrovni 34. Dôvodom predloženia materiálu je najmä potreba úpravy v oblasti financovania organizácií cestovného ruchu. Túto otázku riešime presnejším určením účelu dotácií tak, ako je to uvedené aj v § 29. Druhým dôležitým dôvodom predloženia materiálu je oblasť organizačná. Prax pri zakladaní organizácií cestovného ruchu ukazuje, že nám vznikajú aj malé organizácie s veľmi malým rozpočtom, predovšetkým v dôsledku nie dostatočných členských príspevkov podnikateľských subjektov. Preto návrhom vytvárame legislatívne podmienky na ich zlučovanie, a to tak, aby nedochádzalo k prerušovaniu ich činnosti. K ďalším úpravám dochádza v prípade informačných služieb definovaním turistického informačného centra, spresňujeme kompetencie rady SACR, a to v súlade so súčasne platnou legislatívou, a v neposlednom rade riešime aj niektoré legislatívnotechnické otázky. Zároveň, čo tu bude určite aj predmetom diskusie, je téma účelovej dotácie, kde sme navrhli dotovať sumou 35 eur tých, ktorí preukážu, že odservisovali turistov viac ako 5 dní na Slovensku, z čoho by bol jasne vypočítateľný benefit na prijatej dani z pridanej hodnoty, ako aj miestnych poplatkoch a poplatkoch za pobyt. Problém je však v tom, že momentálne rozpočtové možnosti sú také, aké sú, čiže tento nástroj nebude asi možné realizovať. Čo sa týka celého zákona, tento zákon vznikal vo veľmi úzkej spolupráci so združeniami cestovného ruchu a najmä so Zväzom cestovného ruchu Slovenskej republiky, ktorý zastrešuje zhruba 70 % aktérov alebo podnikateľov pôsobiacich v oblasti cestovného ruchu, ktorí vyjadrili jasnú podporu tomuto zákonu, pretože na tvorbe tohto zákona aj participovali. A myslím si, že tá zákonná logika je taká, ako by aj mala byť, a to, že najviac informácií z aplikačnej praxe, ako aj priameho kontaktu s tými konkrétnymi turistami majú práve tí podnikatelia, ktorí v turistickom ruchu podnikajú. A všetky tie impulzy by mali aj prichádzať zdola. Čiže tento zákon je kompromisom aj medzi ich nápadmi alebo zhlukom ich nápadov, ako aj nápadov ministerstva. Ďakujem za slovo, skončil som.
Bugár, Béla, podpredseda NR SR (2019-10-16):
Nech sa páči, prezentujme sa a hlasujme. (Hlasovanie.) Prítomných 139, za 135, proti 1, 
3 nehlasovali. Návrh sme schválili. Prosím vás, pán poslanec, aby ste uviedli hlasovanie v druhom čítaní o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov, tlač 1550. (Hlasovanie o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov , tlač 1550.)
Danko, Andrej, podpredseda NR SR (2024-01-24):
Do rozpravy je prihlásený pán poslanec Sabo, pripraví sa pani Bittó Cigániková.
Blanár, Juraj, podpredseda NR SR (2021-05-13):
Ďakujem. Prerušujem rokovanie o tomto bode programu a o dve minútky pristúpime k hlasovaniu o prerokovaných bodoch. (Krátka prestávka.)
P. Hrušovský, podpredseda NR SR: (2001-11-06):
(Hlasovanie.) 100 prítomných, 90 za návrh, 2 proti, 4 sa zdržali, 4 nehlasovali. Konštatujem, že návrh sme schválili. Na základe schváleného návrhu pristúpime k tretiemu čítaniu o návrhu zákona o poštových službách. Otváram rozpravu o tomto bode programu. Pýtam sa pánov poslancov, či podľa § 85 zákona o rokovacom poriadku sa chce niekto z prítomných pánov poslancov prihlásiť do rozpravy ústne. Pán poslanec Brňák. Končím možnosť ďalších ústnych prihlášok do rozpravy. Nech sa páči, pán poslanec Brňák. P. Brňák, poslanec: Vážený pán predsedajúci, vážená Národná rada, chcem iba reagovať na postup, ktorý zvolil predsedajúci tohto parlamentu v súvislosti s neakceptovaním pozmeňujúceho návrhu pána poslanca Suchára a ďalších. Je pravdou, že podľa rokovacieho poriadku pán predsedajúci má právo v istej chvíli sa rozhodnúť, akým spôsobom vyloží rokovací poriadok, ale pravda je tiež taká, že v takom prípade, ak predsedajúci neumožní hlasovať o tomto návrhu, že opravným prostriedkom vo vzťahu k tomuto aktu predsedajúceho je Národná rada Slovenskej republiky. To znamená, ak niekto z podpísaných na tomto návrhu rozporuje toto stanovisko predsedajúceho, v danom prípade musí si dať potvrdiť predsedajúci tento svoj záver aj celou Národnou radou Slovenskej republiky, ktorá ako jediná je oprávnená posúdiť, či sa bude alebo nebude hlasovať o tomto návrhu. Keďže som podpísaný tiež na tomto pozmeňujúcom návrhu, žiadam, aby v rámci odvolacieho konania, nazvime ho tak, v danom prípade proti tomuto rozhodnutiu predsedajúceho rozhodla Národná rada hlasovaním.
Laššáková, Jana, podpredsedníčka NR SR (2015-03-17):
Nech sa páči, pán poslanec Mikuš. Pán poslanec Mikuš je písomne prihlásený do rozpravy, po jeho vystúpení dám možnosť prihlásiť sa do rozpravy ústne. Nech sa páči, máte slovo.
Blanár, Juraj, podpredseda NR SR (2021-04-01):
Otváram možnosť prihlásiť sa ústne do rozpravy. Konštatujem, že nikto sa nehlási. Uzatváram týmto rozpravu a chcem sa spýtať navrhovateľa a spravodajcu, či chcú vystúpiť v záverečnom slove. Nie, ďakujem pekne. Prerušujem rokovanie o tomto bode programu. Ďakujem, pán spravodajca. Ďalším bodom programu je druhé čítanie o vládnom návrhu zákona o podpore ekologických vozidiel cestnej dopravy a o zmene a doplnení niektorých zákonov pod parlamentnou tlačou 373 a spoločnou správou 373a. Takže teraz opäť poprosím pána podpredsedu vlády, aby odôvodnil tento vládny návrh zákona.
Laurenčík, Milan, podpredseda NR SR (2020-11-04):
Pani poslankyňa Tabák, chcete reagovať na faktické? Nech sa páči.
Verešová, Anna, poslankyňa NR SR (2019-10-25):
Ďakujem pekne. Pán, pán spravodajca, poskytovateľ zdravotnej starostlivosti sa predsa musí postarať aj o biologický odpad a taktiež ho to určite aj niečo stojí. Škoda, že ste teda nepodali aj vy návrh taký, kde by teda financovanie nestálo na poskytovateľovi zdravotnej starostlivosti, ale teda na obciach. Ja som s vašimi kolegami viacerými o tom hovorila už dlhšie a mohli sme teda, alebo aj vy ste mohli takýto návrh určite podať. Čo sa týka piety, no je to o tom, že my chceme rozlišovať, že ide o ľudské pozostatky a že nejde o nejaký patologický odpad. A to je práve tá pieta, lebo biologický odpad spaľujeme v spaľovni, ale ľudské pozostatky spopolňujeme v krematóriu alebo ich pochovávame. Tak to je práve to humánne. A ako som aj povedala vo svojej rozprave, my sme neobjavili nič nové. To ak je to možné v našej susednej krajine, v českej krajine, robiť takto, prečo by sme sa k tomu nepridali aj my na Slovensku. Myslím si, že rodičia prežívajú naozaj ako veľké ťažkosti pri potratoch, po potratoch ženy zvlášť, a toto je práve ten humánny spôsob, tá civilizovaná spoločnosť, ku ktorej by sme sa aj my k takýmto spoločnostiam pridali, aj Slovensko. Však ľudské, ak hovoríme, že ide o ľudské pozostatky alebo ľudské plody, tak im patrí tá istá pieta naozaj ako zomrelému dieťaťu, ktoré sa narodí. Škoda, že ste teda aj vy do tohto nezasiahli, ma to mrzí. Predsa len si myslím, že môžeme o tom aj ďalej rozprávať. Hlasovanie je o jedenástej v pondelok.
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 137 poslancov, za návrh hlasovalo 62, proti 29, zdržalo sa 46. Neschválili sme tento návrh.
Hlina, Alojz, poslanec NR SR (2015-05-27):
Ďakujem veľmi pekne. Ja len pri jednej veci sa pristavím. Spomínala sa tu Poštová banka. Nás ešte vyjde draho táto banka. Viete, slušné banky si spravia prepážkových zamestnancov, zamestnajú ich, dajú im tisíc, tisíc dvesto euro v čistom, alebo proste tak si myslím, že sa to nejak pohybuje. Táto banka si spravila prepážkových zamestnancov z poštárok, chúďatok. Za 400 euro chodia z jedného konca dediny po druhý koniec. A to boli prepážkoví zamestnanci Poštovej banky. Štát platil prepážkových zamestnancov Poštovej banky. Štát platí kancelárie, pobočky, štát platí všetko tejto banke a napriek tomu môj odhad je, že nás ešte vyjde draho. A chcem upozorniť na jednu vec. Táto banka spravuje aj dôchodkový fond. Takže aby, aby sme ešte v jeden moment neboli prekvapení, že sa tvárime, nevidím, nepočujem, toto je moc veľké, moc silné, tvárim sa, že nevidím, nepočujem. Aby nás to ešte nevyšlo veľmi draho. Ďakujem.
Mičovský, Ján, poslanec NR SR (2022-06-17):
Ďakujem pekne za slovo. Ďakujem pekne aj pani poslankyni Hatrákovej a jej prostredníctvom chcem oceniť aj vystúpenie pani komisárky. Ja som nie poslanec, ktorý je zameraný vyslovene na túto sféru, veľmi dôležitú, ale nedalo sa mi s veľkým zaujatím nevypočuť to, čo ste hovorili a za čo vám aj pani poslankyňa poďakovala, lebo ono je to dôležité, čo hovoríme, ale niekedy je ešte dôležitejšie možno, ako to hovoríme. A z vášho prejavu bolo jasne cítiť, že ste osoba, ktorá je podľa všetkých tých verbálnych znakov a podľa aj reči tela osobou na svojom mieste. A ja chcem teda v mene všetkých tých, o ktorých životoch vieme niekedy veľmi málo a netušíme, čo všetko treba pre nich ešte urobiť, aby sa cítili aspoň trocha komfortne medzi nami, tak že ste osoba na svojom mieste. A to, čo aj pani poslankyňa povedala, že teda je potrebné vám ešte odblokovať niektoré ďalšie veci a tým zákonom, ktorý pripravuje, sa tak stane, považujem to za veľmi dôležité, aby ste mali oveľa vyššie kompetencie, lebo myslím si, že keď sa to spojí, práve vaše osobné nasadenie, profesionálne nasadenie aj so zákonnými ďalšími priechodnosťami, tak dostanú ľudia postihnutí, žiaľ, rôznymi zdravotnými hendikepmi človeka ešte viac na svojom mieste, ktorým zjavne ste. Ďakujem.
Krajcer, Daniel, minister kultúry SR (2011-03-23):
Ďakujem pekne, pán predsedajúci. O vystúpenie som požiadal z toho dôvodu, aby bolo možné zohľadniť nový termín účinnosti zákona, takže o tomto je moje vystúpenie v rozprave. Koniec-koncov môžem povedať aj toľko, že tento opozičný, teda návrh z dielne opozičných poslancov odsúhlasila aj vláda, takže to len postoj a stanovisko vo vzťahu ku koaličným poslancom. Ďakujem pekne.
Grendel, Gábor, podpredseda NR SR (2023-05-17):
S faktickou poznámkou ešte pán poslanec Milan Kuriak.
Pčolinský, Peter, podpredseda NR SR (2023-06-15):
Pán poslanec Ďurica.
Pčolinský, Peter, poslanec NR SR (2019-03-28):
Ďakujem pekne. Pani kolegyňa, povedala si tu niekoľko príkladov, ktorých je mi ľudsky úprimne ľúto, ale druhým dychom si dodala, že táto krajina a spoločnosť tolerujú tieto skutky. Ja neviem, v akej krajine žiješ ty, ale v krajine, v ktorej žijem ja, sú vraždy, znásilnenia a domáce násilie trestným činom. Môžme sa kľudne baviť o tom, aký prístup majú vyšetrovacie orgány alebo polícia, kde sú podávané tieto oznámenia. O tom sa kľudne môžme baviť. Ale nehovorme tu o tom, že Slovensko keď neprijme Istanbulský dohovor, tak vlastne toleruje domáce násilie. To nie je pravda. To je z tvojej strany, dovolím si tvrdiť, že taká demagógia. Na jednej strane a na druhej strane my už dnes máme viac ako 90 % tohto textu aplikovaných v našom právnom systéme, a o čom sa tu bavíme, tak je tých zvyšných 10 %, ktorý je len o terminológii, o rodovej rovnosti a o ďalších rôznych termínoch, ktorých, ktorých, kde cieľom je tieto termíny prepašovať do nášho právneho systému. Čiže tvoje argumenty na jednej strane chápem, na druhej strane opakujem, my žijeme v krajine, kde to, čo si pomenovala, je trestným činom a je to odsúdeniahodné a ja nepoznám človeka, ktorý by toleroval znásilnenia, vraždy a domáce násilie. Čiže z môjho pohľadu tvoje vystúpenie bolo trošku demagogické. Ďakujem.
Blaha, Ľuboš, podpredseda NR SR (2024-02-16):
Takže pokiaľ pán poslanec nebude reagovať, tak vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Pán spravodajca chce, takže nech sa páči. Pán poslanec Dostál, nech sa páči.
Vašečka, Richard, poslanec NR SR (2017-02-08):
Ďakujem. Ďakujem aj kolegom za reakcie. Ak ma poznáte, tak viete, že pre mňa je nedeľa deň odpočinku a ako veriaceho kresťana je deň pánov a ja osobne ani naša rodina v nedeľu nenakupujeme a nepracujem, dokonca, ak ma pozvú do nejakej relácie, tak sa krútim ako had, lebo nie som nadšený z toho, že by som v nedeľu mal ísť preč od rodiny. Keďže nebývam v Bratislave, tak je to trocha komplikovanejšie. Ale musíme brať ohľad na realitu. Rodiny sú rôznorodé. Niektorým to naozaj vyhovuje trochu ináč, preto prichádzame s týmto kompromisným návrhom. Myslím si, že drvivá väčšina rodín na Slovensku uvíta a pokladá za bežnú, normálnu, štandardnú voľnú nedeľu, to znamená bez ohľadu na to, či už navštevujú bohoslužby alebo nie, sú ako rodina spolu, spolu sa naobedujú. Ďakujem kolegovi Maroszovi, ktorý hovoril o potrebe spoločného stolovania, ktoré buduje tie sociálne väzby a naozaj cez ten pracovný týždeň je tých príležitostí dosť málo. Je to rozbehané a tam ľudia používajú ten výraz „nie je čas, nedá sa“. Tak je dobré, ak vytvoríme priestor, aby sa dalo aspoň v tú nedeľu, ktorá je v našich krajinách zaužívaná ako taký overený deň odpočinku a dodržiava ten prirodzený rytmus tých siedmich dní. Na druhej strane tento návrh je ponukou na kompromis. To znamená, že aj ľudia, ktorí chcú ten čas tráviť inak, dokonca prípadne aj tým nákupom, tak stále tú možnosť majú. Čiže za mňa osobne pokladám nedeľu za deň voľna, aj pracovného, ale podporujeme tento návrh, pretože môže pomôcť tej rôznorodosti a je krokom k reálnemu riešeniu.